Poznavalci alkoholnih pijač vam bodo trdili, da razlik med londonskimi variacijami in navadnim ginom skorajda ni. V to skupino sicer spadajo težkokategorniki, kot so znamke Beefeater, Bombay … Ta vrsta špiritov naj bi vsebovala močneje izražen okus brinovih jagod in posledično bolj grenak okus. Londonski suhi gin naj bi bil tako narejen po tradicionalni metodi, kar deluje bolj kot dobra marketinška poteza, kot resnična ločnica med posameznimi vrstami gina.